Държавен вестник, бр. 104, 2022 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  104
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 310
На основание чл. 101, ал. 3 от Конститу-
цията на Република България
П О С Т А Н О В Я В А М :
Да се обнародва в „Държавен вестник“ За-
конът за изменение и допълнение на Изборния 
кодекс, приет от 48-ото Народно събрание на 
2 декември 2022 г., повторно приет на 23 де-
кември 2022 г.
Издаден в София на 23 декември 2022 г.
Президент на Републиката:  
Румен Радев
Подпечатан с държавния печат.
Министър на правосъдието: 
Крум Зарков
ЗАКОН
за изменение и допълнение на Изборния ко-
декс (обн., ДВ, бр. 19 от 2014 г.; изм., бр. 35, 
53 и 98 от 2014 г., бр. 79 от 2015 г., бр. 39, 57, 
85 и 97 от 2016 г.; Решение № 3 на Консти-
туционния съд от 2017 г. – бр. 20 от 2017 г.; 
изм., бр. 85 от 2017 г., бр. 94 и 102 от 2018 г., 
бр. 17, 21, 29, 34, 60 и 61 от 2019 г., бр. 88 и 
107 от 2020 г., бр. 36 от 2021 г.; Решение № 5 
на Конституционния съд от 2021 г. – бр. 37 
от 2021 г.; Решение № 9 на Конституционния 
съд от 2021 г. – бр. 58 от 2021 г.; изм., бр. 15 
от 2022 г.)
§ 1. В чл. 11, ал. 2 думите „чл. 14, ал. 2 и 
3“ се заменят с „чл. 14, т. 2, 3 и 4“.
§ 2. В чл. 22, ал. 2 думите „кабини за гла-
суване“ се заменят с „паравани за гласуване“.
§ 3. Създава се чл. 56а:
„Звено за управление на машинното гла-
суване
Чл. 56а. (1) Централната избирателна ко-
мисия създава звено за управление на машин-
ното гласуване, което подпомага комисията 
във вземането на решения и координира 
провеждането на машинно гласуване.
(2) Съставът, начинът на формиране, 
щатните служители, функциите и задачите 
на звеното се определят с правила, приети 
от комисията. Правилата се публикуват на 
интернет страницата на комисията.“
§ 4. В чл. 57, ал. 1 т. 34 се изменя така:
„34. определя условията и реда за видео-
наблюдението в реално време и видеозасне-
мане след обявяване края на изборния ден 
в секционните избирателни комисии при 
преброяването на гласовете и съставянето 
на протокола, при спазване изискванията за 
защита на личните данни, с изключение на 
гласуване с подвижна избирателна кутия, в 
избирателни секции в лечебни заведения, 
домове за стари хора и други специализира-
ни институции за предоставяне на социални 
услуги, в избирателни секции на плавателни 
съдове под българско знаме, както и в изби-
рателни секции извън страната; техническото 
осигуряване на видеонаблюдението и видео-
заснемането се извършва от Министерския 
съвет.“
§ 5. В чл. 97, ал. 2, изречение първо на-
края се добавя „като същото не може да е 
по-малко от една четвърт от минималната 
работна заплата“.
§ 6. В чл. 103 се правят следните изменения:
1. В ал. 1 думите „член, предложен“ се 
заменят с „държавен служител или лице, 
работещо по трудово правоотношение в дър-
жавната администрация, предложени“.
2. Алинея 2 се отменя.
§ 7. В чл. 206 се правят следните изменения:
1. Алинея 1 се изменя така:
„(1) В избирателната секция избирателят 
може по свой избор да гласува с хартиена 
бюлетина или с бюлетина за машинно гла-
суване, освен в случаите на чл. 212, ал. 5 и 
чл. 269.“
2. Алинея 3 се изменя така:
„(3) Избирател, който е избрал да гласува 
с бюлетина за машинно гласуване, не може 
да гласува с хартиена бюлетина.“
§ 8. В чл. 208, ал. 1 в началото думите 
„В случаите по чл. 212, ал. 5 и чл. 269“ се 
заличават.
§ 9. В чл. 209, ал. 3 се правят следните 
изменения:
1. В изречение първо думите „в секциите за 
гласуване с хартиени бюлетини“ се заличават.
2. Изречение второ се заличава.
§ 10. В чл. 212 се правят следните изме-
нения и допълнения:
1. В ал. 1 след думата „Избирател“ се 
добавя „може да“.
2. В ал. 4 думите „контролна разписка“ се 
заменят с „бюлетина от машинно гласуване“.
3. Алинея 5 се изменя така:
„(5) Машинно гласуване не се произвежда 
в избирателни секции в страната с по-малко 
от 300 избиратели, при гласуване с подвижна 
избирателна кутия, в избирателни секции в 
лечебни заведения, домове за стари хора и 
други специализирани институции за предос-
тавяне на социални услуги, в избирателни 
секции на плавателни съдове под българско 
знаме. Машинно гласуване не се произвеж-
да в избирателни секции извън страната, за 
образуването на които са подадени по-малко 
от 300 заявления по чл. 16, ал. 1 или в които 
на последните избори са гласували по-мал-
ко от 300 избиратели, както и в случаите, 
в които няма лице, на което Централната